Ni drept etter angrep på pakistansk politistasjon
Politiet i Pakistan sier til nyhetsbyrået AP at minst seks bevæpnede menn gikk til angrep på politistasjonen i Lahore på torsdag. Ni menn mistet livet i angrepet. De drepte var ifølge polititalsmann Habibur Rehman under utdanning som fengselsbetjenter. Ennå har ingen tatt på seg ansvaret for dagens dødbringende angrep. Politiet i Pakistan mistenker ekstreme islamister for å stå bak aksjonen. De drepte ble rekruttert fra den nordvestre provinsen Khyber Pakhtunkhwa. Denne delen av Pakistan er hovedsetet for landets militante ekstremister.
Ingen har foreløpig tatt på seg ansvaret for det blodige angrepet i Lahore nordvest i Pakistan.